PATVIRTINTA

 Sedos Vytauto Mačernio gimnazijos

 direktoriaus 2017-09-01 įsakymu Nr. V1-41

**SEDOS VYTAUTO MAČERNIO GIMNAZIJOS SMURTO IR PATYČIŲ PREVENCIJOS IR INTERVENCIJOS VYKDYMO TVARKOS APRAŠAS**

1. **BENDROSIOS NUOSTATOS**

**1. Sedos Vytauto Mačernio gimnazijos (toliau – Gimnazijos) smurto ir patyčių prevencijos ir intervencijos vykdymo tvarkos aprašo (toliau – Tvarkos aprašas) paskirtis – užtikrinti sveiką, saugią, užkertančią kelią bet kokioms smurto apraiškoms ir žalingiems įpročiams aplinką.**

**2. Tvarkos aprašas parengtas vadovaujantis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 patvirtintomis Smurto prevencijos įgyvendinimo mokyklose rekomendacijomis; 2016 m. spalio 18 d. Nr. XII-2685 Lietuvos Respublikos švietimo įstatymo Nr. I-1489 1, 2, 19, 23, 43, 46, 47, 49, 56, 58, 59 straipsnių pakeitimo ir įstatymo papildymo 231, 232 straipsniais įstatymu; 2017 m. vasario 14 d. Nr. XIII-204 Lietuvos Respublikos vaiko teisių apsaugos pagrindų įstatymo Nr. I-1234 2, 6, 10, 49, 56, 57 straipsnių pakeitimo ir įstatymo papildymo 21 straipsniu įstatymu; Mažeikių r. savivaldybės administracijos direktoriaus 2017 m. spalio 3 d. įsakymu Nr. A1–2044 patvirtintu Smurto ir patyčių prevencijos ir intervencijos vykdymo Mažeikių r. mokyklose tvarkos aprašu.**

**3. Tvarkos apraše vartojamos sąvokos:**

**3.1. smurtas – veikimu ar neveikimu asmeniui daromas tyčinis fizinis, psichinis, seksualinis, ekonominis ar kitas poveikis, dėl kurio asmuo patiria fizinę, materialinę ar neturtinę žalą;**

**3.2. patyčios –psichologinę ar fizinę jėgos persvarą turinčio asmens ar asmenų grupės kitam asmeniui daromi tyčiniai pasikartojantys veiksmai, kuriais siekiama pažeminti jo reputaciją ar orumą, jį įžeisti, įskaudinti ar kitaip sukelti jam psichologinę ar fizinę žalą;**

 **3.3. patyčios kibernetinėje erdvėje – patyčios iš kito asmens naudojantis informacinėmis technologijomis ir (ar) informacinės visuomenės informavimo priemonėmis, siekiant įbauginti tą asmenį, pakenkti jo reputacijai ar kitokiu būdu jį pažeminti, neatsižvelgiant į tai, ar patyčių informacija siunčiama asmeniškai, ar paskleidžiama neapibrėžtam gavėjų skaičiui;**

 **3.4. vaiko nepriežiūra – vaiko atstovo pagal įstatymą ir (ar) už vaiko priežiūrą atsakingo asmens nuolatinis nepakankamas pagrindinių vaiko fizinių ir dvasinių poreikių tenkinimas ar netenkinimas, keliantis grėsmę vaiko fizinei, protinei, emocinei ir socialinei sveikatai ir raidai;**

**3.5. prevencija – priemonės ir būdai, kuriais siekiama užkirsti kelią socialinės rizikos veiksniams atsirasti arba jų įtakai sumažinti, stiprinti apsauginius veiksnius. Prevencija yra nuolatinis, cikliškas (ne baigtinis) procesas, apimantis esamų arba potencialiai galimų problemų identifikavimą, tinkamų priemonių joms spręsti parinkimą ir vykdymą, poveikio į(si)vertinimą ir tolesnių veiksmų planavimą;**

**3.6. intervencija – Gimnazijos direktoriaus, pavaduotojų, mokytojų, švietimo pagalbos specialistų ir kitų Gimnazijos darbuotojų koordinuoti veiksmai, nukreipti į smurto ir patyčių stabdymą, taip pat – švietimo pagalbos priemonių visuma.**

 **4. Gimnazijoje draudžiama bet kokia smurto forma, nukreipta: 1) mokinių prieš mokinius; 2) Gimnazijos darbuotojų prieš mokinius; 3) mokinių prieš Gimnazijos darbuotojus; 4) Gimnazijos darbuotojų prieš kitus Gimnazijos darbuotojus; 5) mokinių tėvų (globėjų, rūpintojų) prieš mokinius, mokytojus.**

1. **SMURTO IR PATYČIŲ STEBĖSENA, PREVENCIJA GIMNAZIJOJE**

**5. Pozityvaus Gimnazijos mikroklimato kūrimu ir pozityvių vertybių puoselėjimu rūpinasi Gimnazijos vadovas, Gimnazijos vaiko gerovės komisija, į šį procesą įsitraukia visi Gimnazijos bendruomenės nariai, sprendimų ieškoma kartu diskutuojant ir tariantis.**

**6. Saugios ir palankios mokiniams aplinkos kūrimu rūpinasi Gimnazijos vaiko gerovės komisija:**

**6.1. vadovaudamasi Gimnazijos veiklos kokybei įsivertinti ir tobulinti skirtais instrumentais bei kitais pasirinktais būdais (apklausa, stebėjimu, pokalbiais ar kt.), reguliariai renka informaciją apie mokymo(si) aplinkos saugumą, Gimnazijos bendruomenės narių tarpusavio santykius ir identifikuoja aktualias problemas;**

**6.2. numato prevencijos ir intervencijos priemones (taip pat ir prevencinių programų įgyvendinimo), siekiant spręsti identifikuotas problemas, mažinti su jomis susijusius rizikos veiksnius ir didinti apsauginių veiksnių įtaką;**

**6.3. vertina priemonių veiksmingumą: analizuoja pasiektus rezultatus, sėkmės veiksnius ir trukdžius, numato galimybes tobulinti priemones.**

**7. Gimnazijos darbuotojai pagal pasiskirstytas atsakomybes įgyvendina numatytas prevencijos ir intervencijos priemones. Priemonių įgyvendinimą koordinuoja Gimnazijos direktoriaus paskirtas Vaiko gerovės komisijos pirmininkas.**

**8. Gimnazijos pedagoginiai darbuotojai ne rečiau kaip kartą per ketverius metus tobulina kvalifikaciją mokinių socialinių ir emocinių kompetencijų ugdymo srityje, taip pat tobulina asmenines socialines ir emocines kompetencijas.**

**9. Mokinių socialinių ir emocinių kompetencijų ugdymas vykdomas integruojant programos temas visų dalykų pamokose, klasės valandėlėse, neformaliojo vaikų švietimo ir projektinėje veikloje, organizuojamuose renginiuose, įgyvendinant patyčių prevencinę programą OLWEUS.**

**10. Gimnazija, vykdydama veiklas, orientuotas į smurto ir patyčių prevenciją, bendradarbiauja su mokinių tėvais, vietos bendruomene, savivaldybėje esančiomis įstaigomis ar organizacijomis, kitais suinteresuotais asmenimis.**

1. **SMURTO IR PATYČIŲ INTERVENCIJA GIMNAZIJOJE**

**11. Visi Gimnazijos darbuotojai nedelsiant reaguoja į smurtą ir/ar patyčias nepriklausomai nuo smurto ir patyčių formos, turinio, lyties, amžiaus, socialinio statuso, religinės ar tautinės priklausomybės ar kitų asmens ypatybių.**

**12.** **Visais įtariamų ir realių smurto bei patyčių atvejais kiekvienas gimnazijos administracijos darbuotojas, pedagogas ar švietimo pagalbos specialistas, kitas darbuotojas, mokinys reaguodamas:**

**12.1.** **įsikiša įtarus ir/ar pastebėjus smurtą ir/ar patyčias – nutraukia bet kokius tokį įtarimą keliančius veiksmus;**

**12.2. primena mokiniui apie netinkamą elgesį, kuris naudoja smurtą ir/ar tyčiojasi, mokyklos nuostatas ir mokinių vidaus tvarkos taisykles, įvykį fiksuoja netinkamo elgesio žurnale;**

**12.3.** **jei asmeniui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar gimnazijos darbuotojus) ar institucijas (pvz., policija, greitoji pagalba);**

**12.4. užpildo pranešimo formą (Priedas nr.1.) ir** **informuoja klasės vadovą (nesant klasės vadovui)** ar direktoriaus pavaduotoją ugdymui **apie įtariamas ir/ar įvykusias patyčias;**

 **13.** Klasės vadovas gavęs informaciją apie įtariamas ir/ar įvykusias patyčias:

13.1. organizuoja individualius pokalbius su patyčių dalyviais, informuoja tėvus (globėjus, rūpintojus), esant poreikiui kviečia juos dalyvauti pokalbiuose;

13.2. išsiaiškina situaciją, nustato, ar tai smurto ar patyčių atvejis;

13.3. perduoda pranešimo apie patyčias formą (Priedas Nr. 1) socialiniam pedagogui;

**14. Socialinis pedagogas:**

**14.1. gavęs pranešimą, socialinis pedagogas kartu su klasės vadovu (jam nesant direktoriaus pavaduotoją ugdymui)atlieka šiuos veiksmus:**

**14.2.socialinis pedagogas atvejį registruoja Smurto ir/ar patyčių atvejų registracijos žurnale (Priedas Nr. 2.) ir užpildo patyčių atvejų protokolą (Priedas Nr. 3);**

**14.3. išsiaiškina, kokių veiksmų jau buvo imtasi ir numato, kokių veiksmų dar reikia imtis;**

**14.4. apie atvejį informuoja Gimnazijos psichologą, aptaria veiksmų planą;**

**14.5. organizuoja ir teikia individualią pagalbą atvejo dalyviams, informuoja tėvus (globėjus, rūpintojus), esant poreikiui kviečia juos dalyvauti pokalbiuose;**

**14.6. vykdo tolesnę situacijos stebėseną;**

**14.7. esant sudėtingesnei situacijai ir/ar nesibaigus smurto ir/ar patyčių atvejui, informuoja Gimnazijos Vaiko gerovės komisijos pirmininką.**

**15. Vaiko gerovės komisijos pirmininkas, įvertinęs turimą informaciją:**

**15.1. inicijuoja Vaiko gerovės komisijos posėdį;**

**15.2. informuoja Gimnazijos direktorių apie esamą situaciją ir priimtus sprendimus.**

**16. Vaiko gerovės komisija:**

**16.1. numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, klase, kt. priemonės (pvz., policijos, medicininės ar švietimo pagalbos), supažindina su jo nevykdymo pasekmėmis skriaudėją ir jo tėvus (globėjus, rūpintojus);**

**16.2. esant poreikiui koreguoja veiksmų planą;**

**16.3. vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui.**

**17. Veiksmų seka kai smurtas ir/ar patyčios pastebimi prieš Gimnazijos darbuotojus (mokinių prieš Gimnazijos darbuotojus, Gimnazijos darbuotojų prieš kitus Gimnazijos darbuotojus, mokinių tėvų (globėjų, rūpintojų) prieš mokytojus, darbuotojus):**

**17.1. bet kuris Gimnazijos bendruomenės narys, įtaręs, pastebėjęs ar gavęs pranešimą apie smurtą ir/ar patyčias prieš Gimnazijos darbuotoją kreipiasi į Gimnazijos direktorių, kuris:**

**17.1.1. išsiaiškina ir įvertina situaciją;**

**17.1.2. apie atvejį (jeigu dalyvavo nepilnametis) informuoja Gimnazijos psichologą, aptaria veiksmų planą;**

**17.1.3. jeigu dalyvavo nepilnametis, ne vėliau kaip kitą darbo dieną praneša smurtavusio mokinio tėvams (globėjams, rūpintojams) bei Mažeikių r. savivaldybės administracijos Vaiko teisių apsaugos skyriui;**

**17.1.4. ne vėliau kaip kitą darbo dieną apie įvykusį smurto ir/ar patyčių faktą prieš Gimnazijos darbuotoją praneša Mažeikių r. Pedagoginei psichologinei tarnybai ir rekomenduoja smurtavusiam ir/ar tam, kuris tyčiojosi asmeniui kreiptis psichologinės pagalbos.**

**18. Pastebėjus ar gavus pranešimą apie patyčias kibernetinėje erdvėje:**

**18.1. bet kuris Gimnazijos bendruomenės narys išsaugo vykstančių patyčių įrodymus;**

**18.2. informuoja klasės vadovą ar socialinį pedagogą ((jam nesant – kuruojantį atitinkamą klasių grupę direktoriaus pavaduotoją ugdymui);**

**18.3. informavęs asmuo užpildo Pranešimo apie smurtą ir/ar patyčias formą (Priedas Nr. 1);**

**18.4. sužinoję apie viešą patyčių kibernetinėje erdvėje panaudojus vaizdinę informaciją atvejį, ir smurtaujančio, ir smurtą patiriančio nepilnamečio mokinio tėvai (globėjai, rūpintojai) privalo, o kiti asmenys turi teisę apie tai pranešti Lietuvos Respublikos ryšių reguliavimo tarnybai (toliau – Ryšių reguliavimo tarnyba) pateikdami pranešimą interneto svetainėje adresu** [www.draugiskasinternetas.lt](http://www.draugiskasinternetas.lt)**.**

**19. Gimnazijos psichologas:**

**19.1. smurtavusiam ir/ar tam, kuris tyčiojosi bei smurtą ir/ar patyčias patyrusiam asmeniui ne vėliau kaip per 5 darbo dienas nuo pranešimo apie smurto ir/ar patyčių faktą momento suteikia psichologinę pagalbą;**

**19.2. įvertinęs kiekvieno smurto ir/ar patyčių epizodo aplinkybių visumą ir atsižvelgdamas į Lietuvos Respublikos švietimo ir mokslo ministro nustatytą psichologinės pagalbos teikimo tvarką nustato psichologinės pagalbos trukmę.**

1. **BAIGIAMOSIOS NUOSTATOS**

**20. Su Gimnazijos nustatyta Smurto ir patyčių prevencijos ir intervencijos vykdymo tvarkos aprašu pasirašytinai supažindinami visi Gimnazijos bendruomenės nariai.**

**21. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.**

**\_\_\_\_\_\_\_\_\_\_\_\_\_\_\_\_\_\_\_\_**

Priedas Nr. 1.

**SEDOS VYTAUTO MAČERNIO GIMNAZIJOS**

**PRANEŠIMO APIE PATYČIAS FORMA**

**\_\_\_\_\_\_\_\_\_\_\_\_\_\_**

Pranešimo data

Ugdymo įstaigos pavadinimas Sedos Vytauto Mačernio gimnazija

**Bendrieji duomenys:**

|  |  |
| --- | --- |
| Kam pranešta apie patyčias: |  |
| Kas pranešė apie patyčias: |  |
| Kada įvyko patyčios (data, val.): |  |
| Kur įvyko patyčios: |  |
| Kokia patyčių forma naudota ar įtariama, kad buvo naudota: |
| ***Fizinės***: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.);***Socialinės***: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas;***Elektroninės***: patyčios vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.).***Kiti pastebėjimai***  (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . |
| Ar yra žinomas tokio egesio pasikartojamumas: |  |

**Duomenys apie patyčių dalyvius:**

|  |  |
| --- | --- |
| Vaiko, *patyrusio patyčias* vardas, pavardė, amžius, klasė: |  |
| Vaiko/-ų, *kuris tyčiojosi*vardas, pavardė, amžius, klasė: |  |
| Vaiko/-ų, *stebėjusio patyčias* vardas, pavardė, amžius, klasė: |  |

**Išsamesnė informacija apie įvykį:**

|  |
| --- |
|  |

**Mokyklos pedagogo ar kito darbuotojo elgesys šioje patyčių situacijoje:**

|  |
| --- |
|  |

Priedas. Nr. 2.

**SEDOS VYTAUTO MAČERNIO GIMNAZIJOS**

**SMURTO IR/AR PATYČIŲ ATVEJŲ REGISTRACIJOS ŽURNALAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Data** | **Kas pateikė pranešimo apie smurtą ir/ar patyčias formą** | **Smurtą ir/ar patyčias patiriantis** (vardas, pavardė, klasė (jei suaugęs asmuo, nurodyti pareigas arba giminystės ryšį)) | **Smurtaujantis ir/ar besityčiojantis**(vardas, pavardė, klasė (jei suaugęs asmuo, nurodyti pareigas arba giminystės ryšį)) | **Taikytos priemonės** |  |
| **Socialinis pedagogas** |  **Psichologas**  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Priedas Nr.3.

**Patyčių atvejų registracijos žurnalo protokolas**

Data:\_\_\_\_\_\_\_\_\_\_\_\_\_\_\_ Laikas:\_\_\_\_\_\_\_\_\_\_\_\_\_\_

Mokiniai, kurie dalyvavo:

Vardas:\_\_\_\_\_\_\_\_\_\_\_\_\_\_\_\_\_\_\_\_\_\_ Klasė:\_\_\_\_\_

Mokinio vaidmuo situacijoje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas:\_\_\_\_\_\_\_\_\_\_\_\_\_\_\_\_\_\_\_\_\_\_ Klasė:\_\_\_\_\_

Mokinio vaidmuo situacijoje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas:\_\_\_\_\_\_\_\_\_\_\_\_\_\_\_\_\_\_\_\_\_\_ Klasė:\_\_\_\_\_

Mokinio vaidmuo situacijoje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas:\_\_\_\_\_\_\_\_\_\_\_\_\_\_\_\_\_\_\_\_\_\_ Klasė:\_\_\_\_\_

Mokinio vaidmuo situacijoje:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patyčių pobūdis (pažymėkite visus patyčių tipus, kurie tinka šiai situacijai):

 - Kibernetinės patyčios

 - Pravardžiavimas, užgauliojimas, erzinimas

 - Pravardžiavimas, užgaulūs komentarai, susiję su rase, tautybe arba odos spalva

 - Pravardžiavimas, užgaulūs komentarai arba ženklai ir gestai su seksualine potekste

 - Fizinės patyčios

 - Gandų skleidimas

- Socialinis izoliavimas / atstūmimas

- Daiktų, kurie priklauso kitam mokiniui, atėmimas

- Grasinimai / mėginimas įbauginti

- Kita: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Situacijos aprašymas:

Incidento vieta: \_\_\_\_\_\_\_\_\_\_\_\_\_\_\_\_\_\_\_\_ Apie incidentą pranešė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kokių veiksmų imtasi: